SET ปิดเช้าลบ 8 จุด ผิดหวัง “ส่งออกไทย” ยังหดตัว
ดัชนีตลาดหุ้นไทยเช้านี้ปิดลบ 8 จุดจาก Sell on fact หลังตอบรับปัจจัยต่างๆ ไปมากแล้ว และผิดหวังส่งออกไทยยังหดตัวต่อเนื่อง แนวโน้มช่วงบ่ายคาดแกว่งลบต่อเนื่อง ให้แนวต้าน 1,610 จุด แนวรับ 1,590 จุด
ดัชนีตลาดหุ้นไทยเช้านี้ปิดลบ 8 จุดจาก Sell on fact หลังตอบรับปัจจัยต่างๆ ไปมากแล้ว และผิดหวังส่งออกไทยยังหดตัวต่อเนื่อง แนวโน้มช่วงบ่ายคาดแกว่งลบต่อเนื่อง ให้แนวต้าน 1,610 จุด แนวรับ 1,590 จุด
30 มี.ค. 2566

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยในช่วงเช้าแกว่งตัวลงหลังจากตอบรับปัจจัยต่างๆ ไปแล้ว ทำให้มีแรงขาย Sell on fact ออกมากดดัน แต่มูลค่าการซื้อขายยังค่อนข้างเบาบาง ประกอบกับ ตัวเลขส่งออกไทยไตรมาส 1/66 ประกาศออกมายังหดตัว และมีแนวโน้มหดโตต่อเนื่องในไตรมาส 2/66 สะท้อนภาพปัจจัยฉุดการเติบโตของเศรษฐกิจ
ขณะเดียวกันคาดว่าแรงกดดันอีกส่วนหึ่งมาจากการปิดสถานะสัญญา TFEX ซีรีย์ H ที่จะหมดอายุในสิ้นเดือนมี.ค. รวมถึงอาจจะแรงขายลดความเสี่ยงระหว่างรอรายงานดัชนีราคาด้านการบริโภคส่วนบุคคล (PCE) สหรัฐเดือนก.พ.66 ปลายสัปดาห์นี้ หากออกมาสูงกว่าคาดอาจกดดันตลาดหุ้นอีกครั้ง เพราะทำให้ตลาดกลับมากังวลการขึ้นดอกเบี้ยของธนาคารกลางสหรัฐ (เฟด) ส่วนตลาดหุ้นอื่นในภูมิภาคเอเชียเช้านี้เคลื่อนไหวบวกและลบสลับกัน
ด้านแนวโน้มในช่วงบ่ายคาดว่าแกว่งไซด์เวย์ในแดนลบต่อ เนื่องจากช่วงนี้ยังไร้ปัจจัยใหม่ และรอปัจจัยสำคัญจากฝั่งสหรัฐที่จะรายงานออกมา โดยให้แนวต้าน 1,610 จุด แนวรับ 1,590 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
BDMS มูลค่าการซื้อขาย 985.22 ล้านบาท ปิดที่ 29.75 บาท ราคาไม่เปลี่ยนแปลง
AS มูลค่าการซื้อขาย 888.01 ล้านบาท ปิดที่ 14.80 บาท ราคาไม่เปลี่ยนแปลง
KBANK มูลค่าการซื้อขาย 791.70 ล้านบาท ปิดที่ 134.50 บาท ราคาไม่เปลี่ยนแปลง
DELTA มูลค่าการซื้อขาย 717.85 ล้านบาท ปิดที่ 998.00 บาท ลดลง 8.00 บาท
SCB มูลค่าการซื้อขาย 685.26 ล้านบาท ปิดที่ 103.00 บาท ลดลง 0.50 บาท